Úradný vestník L 265 , 12/09/1989 S. 0024 - 0029

Fínske špeciálne vydanie: Kapitola 13 Zväzok 19 S. 0086

Švédske špeciálne vydanie: Kapitola 13 Zväzok 19 S. 0086



Smernica Komisie z 1. augusta 1989, ktorá prispôsobuje technickému pokroku smernicu Rady 77/538/EHS o aproximácii právnych predpisov členských štátov o zadných svetlách do hmly pre motorové vozidlá a ich prípojné vozidlá (89/518/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 87/403/EHS [2], a najmä na jej článok 11, so zreteľom na smernicu Rady 77/538/EHS z 28. júna 1977 o aproximácii právnych predpisov členských štátov o zadných svetlách do hmly pre motorové vozidlá a ich prípojné vozidlá [3], naposledy zmenenú a doplnenú smernicou 87/354/EHS [4], a najmä na jej článok 10, keďže na základe skúseností a vzhľadom k súčasnému stavu vedomostí je teraz možné zjednodušiť značku typového schválenia komponentu EHS pre takéto svietidlá, pokiaľ sú v skupine, združené alebo zlúčené s inými svietidlami; keďže opatrenia uvedené v tejto smernici sú v súlade so stanoviskom Výboru na prispôsobenie smerníc odstraňujúcich technické bariéry obchodu v sektore motorových vozidiel technickému pokroku, PRIJALA TÚTO SMERNICU: Článok 1 Prílohy 0 a II k smernici 77/538/EHS sú zmenené a doplnené v súlade s prílohou k tejto smernici. Článok 2 S účinnosťou od 1. januára 1990 žiadny členský štát nesmie: a) - odmietnuť udeliť typové schválenie EHS, vydať dokument uvedený v tretej zarážke článku 10 ods. 1 smernice 70/156/EHS, alebo udeliť národné typové schválenie typu vozidla, alebo - zakázať uviesť do prevádzky vozidlá z dôvodov týkajúcich sa zadných hmlových svetiel, pokiaľ tieto svetlá spĺňajú ustanovenia tejto smernice; b) - odmietnuť udeliť typové schválenie komponentu EHS alebo národné typové schválenie komponentu uvedeným svetlám, ak tieto spĺňajú ustanovenia tejto smernice, alebo - zakázať uviesť na trh zadné hmlové svetlá ak sú označené značkou typového schválenia komponentu EHS vydanou v súlade s ustanoveniami tejto smernice. Článok 3 Členské štáty do 31. decembra 1989 uvedú do účinnosti opatrenia potrebné na dosiahnutie súladu s touto smernicou. Bezodkladne o tom informujú Komisiu. Opatrenia prijaté podľa prvého pododseku majú obsahovať odkaz na túto smernicu. Článok 4 Táto smernica je adresovaná členským štátom. V Bruseli 1. augusta 1989. Za Komisiu Martin bangemann podpredseda [1] Ú. v. ES L 42, 23.2.1970, s 1. [2] Ú. v. ES L 220, 8.8.1987, s 44. [3] Ú. v. ES L 220, 29.8.1977, s 60. [4] Ú. v. ES L 192, 11.7.1987, s 43. -------------------------------------------------- PRÍLOHA Príloha 0 sa mení a dopĺňa takto: Body 1 až 1.4 sa nahrádzajú nasledovnými bodmi 1 a 1.1: "1. DEFINÍCIE 1.1 Definície uvedené v smernici 76/756/EHS: - zadné hmlové svetlo, - svietidlo, - svetelný zdroj vzhľadom na žiarovky, - samostatné svietidlá, - skupinové svietidlá, - združené svietidlá, - zlúčené svietidlá, - zariadenie - svietiaca plocha signalizačného svietidla iného než je odrazové sklo, - viditeľná plocha, - plocha výstupu svetla, - referenčná os, - referenčný stred, - jedno svietidlo, platia pre túto smernicu." Body 1.5 až 1.5.4 sú prečíslované na 1.2 až 1.2.4. Bod 3.4 sa nahrádza takto: "3.4 Svietiaca plocha svietidla nepresiahne 140 cm2." V bode 6 je údaj "2854 K" nahradený údajom "2856 K". V nemeckej verzii by skratka Medzinárodnej komisie pre osvetlenie mala byť: "CIE". Príloha II je zmenená a doplnená takto: Bod 1.2.2 sa nahrádza takto: "1.2.2 dostatočne podrobné výkresy (tri kópie), aby umožnili identifikáciu typu a znázorňovali geometricky polohu, v ktorej má byť zariadenie montované na vozidlo, os pozorovania, ktorá sa má pri testoch považovať za referenčnú os (horizontálny uhol H = 0°, vertikálny uhol V = 0°), bod ktorý sa považuje za referenčný stred pri uvedených testoch, vertikálne a horizontálne dotyčnice k svietiacej ploche a ich vzdialenosť od referenčného stredu svietidla." V bode 3.3 sa má výraz "značka" nahradiť výrazom "číslo". Bod 4.2 sa nahrádza takto: "4.2 Táto značka sa skladá z obdĺžnika obklopujúceho písmeno "e", za ktorým nasleduje rozlišovacie číslo alebo písmená členského štátu, ktorý udelil typové schválenie: 1 pre Nemecko, 2 pre Francúzsko, 3 pre Taliansko, 4 pre Holandsko, 6 pre Belgicko, 9 pre Španielsko, 11 pre Spojené kráľovstvo, 13 pre Luxembursko, 18 pre Dánsko, 21 pre Portugalsko, EL pre Grécko, IRL pre Írsko. Značka musí tiež zahŕňať číslo typového schválenia komponentu EHS, zhodné s číslom osvedčenia o typovom schválení komponentu EHS, vydaným pre typ príslušného zadného hmlového svetla (pozri prílohu I), pred ktorým sú dve číslice udávajúce poradové číslo pridelené najnovšej väčšej technickej zmene a doplneniu smernice 77/538/EHS k dátumu, kedy bolo EHS typové schválenie udelené. Pre túto smernicu je toto číslo "00"." Bod. 4.6 znie: "4.6 Príklady značky typového schválenia komponentu EHS a dodatkového symbolu sú znázornené v doplnku 1. Čísla typového schválenia komponentu podľa doplnku 1 k smernici 77/538/EHS, vo svojom pôvodnom tvare, t. j. bez poradového čísla "00", môžu byť však ponechané za predpokladu, že technické požiadavky týkajúce sa zadných hmlových svetiel sa nemenia." Bod 4.7 znie: "4.7 Keď je podľa bodu 3.3 vydané jediné číslo typového schválenia komponentu EHS pre typ zariadenia pre osvetlenie a svetelnú signalizáciu, skladajúce sa zo zadného hmlového svetla, ktoré je v skupine, združené alebo zlúčené s inými svietidlami, môže byť pripevnená len jedna značka typového schválenia komponentu EHS, skladajúca sa z: - obdĺžnika obklopujúceho písmeno "e", za ktorým nasleduje rozlišovacie číslo alebo písmená členského štátu, ktorý typové schválenie udelil, - čísla typového schválenia komponentu EHS a tam, kde je to potrebné z príslušnej šípky." Za bod 4.7 sa doplnia nasledovné nové body: "4.7.1 Táto značka typového schválenia komponentu EHS môže byť umiestnená kdekoľvek na svietidlách, ktoré sú v skupine, združené alebo zlúčené, za predpokladu, že: 4.7.1.1 je viditeľná po namontovaní svietidiel; 4.7.1.2 žiadna svetlo prenášajúca časť svietidiel, ktoré sú v skupine združené alebo zlúčené, nemôže byť odstránená bez toho, aby súčasne nebola odstránená značka typového schválenia komponentu EHS. 4.7.2 Identifikačný symbol každého svietidla zodpovedajúci každej smernici, podľa ktorej bolo typové schválenie komponentu EHS udelené, spolu s dvomi číslicami udávajúcimi poradové číslo uvedené v bode 4.2, posledná zarážka a kde je to nevyhnutné, dodatkové písmeno "D", musia byť uvedené, 4.7.2.1 buď na príslušnej ploche výstupu svetla; 4.7.2.2 alebo v skupine tak, aby každé zo skupinových, združených alebo zlúčených svietidiel mohlo byť jasne identifikované." Bod 4.9 sa nahrádza takto: "4.9 Príklady značky typového schválenia komponentu EHS pre svietidlo, ktoré je v skupine, združené alebo zlúčené s inými svietidlami, sú znázornené v doplnku 2." Doplnok 1 je zmenený a doplnený takto: V názve je slovo "príklad" nahradené slovom "príklady". Nad príkladom značky typového schválenia komponentu EHS sú vložené slová "Obrázok 1". Za obrázkom 1 je doplnený nasledovný obrázok 2: +++++ TIFF +++++ Zariadenie, vybavené vyššie uvedenou značkou typového schválenia komponentu EHS, je zariadenie skladajúce sa zo zadného obrysového (bočného) svetla a zadného hmlového svetla, typovo schválené EHS v Belgicku (e 6) pod číslom 00390. Šípka udáva stranu, na ktorej sú fotometrické merania zadného obrysového bočného svetla splnené až do uhla 80° H." Doplnok 2 je nahradený takto: " Doplnok 2 PRÍKLADY ZJEDNODUŠENÉHO OZNAČENIA SKUPINOVÝCH, ZDRUŽENÝCH ALEBO ZLÚČENÝCH SVIETIDIEL +++++ TIFF +++++ +++++ TIFF +++++ +++++ TIFF +++++ Poznámka: V hore uvedených príkladoch vyznačujú horizontálne a vertikálne čiary všeobecné usporiadanie skupiny svietidiel a netvoria časť značky typového schválenia komponentu. Hore uvedené tri príklady značiek typového schválenia komponentu EHS, menovite vzory A, B a C, predstavujú tri možné varianty označenia svetelného zariadenia, u ktorého dve alebo viac svietidiel tvoria časť tej istej sústavy skupinových, združených alebo zlúčených svietidiel. Udávajú, že príslušné zariadenie bolo typovo schválené EHS v Holandsku (e 4) pod číslom 3333 a že sa skladá z: - odrazového skla triedy IA, typovo schváleného EHS podľa smernice 76/757/EHS; - zadného smerového svetla kategórie 2a, typovo schváleného EHS podľa smernice 76/759/EHS; - zadného červeného obrysového (bočného) svetla (R), typovo schváleného EHS podľa smernice 76/758/EHS; - zadného hmlového svetla (F), typovo schváleného EHS podľa tejto smernice; - spätného svetla (AR), typovo schváleného EHS podľa smernice 77/539/EHS; - brzdového svetla (S1) typovo schváleného EHS podľa smernice 76/758/EHS. " --------------------------------------------------